Na podlagi Proračuna Občine Žirovnica za leto 2023, župan Občine Žirovnica objavlja

Javni razpis za sofinanciranje programov oz. projektov, ki niso bili predmet drugih javnih razpisov iz proračuna Občine Žirovnica za leto 2023 - Pokroviteljstva župana

**1. Naročnik javnega razpisa:** Občina Žirovnica, Breznica 3, 4274 Žirovnica

**2. Predmet javnega razpisa** so programi in projekti, med katere sodijo organizacije in udeležbe na večjih prireditvah, proslavah, dogodkih in tekmovanjih, izdaje knjig, brošur ter zvočnih zapisov, nakup oz. posodobitev opreme, izvedba dobrodelnih oziroma izobraževalnih akcij, ter ostali projekti ali aktivnosti, ki niso bili predmet drugih javnih razpisov iz proračuna Občine Žirovnica, vendar pomenijo prispevek k zadovoljevanju javnih potreb, izboljšanju procesov in pogojev delovanja ter družbenega življenja v občini, dostopnosti storitev in prepoznavnosti občine. Predmet tega razpisa niso aktivnosti v okviru praznovanj okroglih obletnic društev s sedežem v občini Žirovnica.

**3. Na razpisu lahko sodelujejo** naslednji izvajalci programov oziroma projektov:

* fizične in pravne osebe, organizirane v obliki društev, klubov, zvez, združenj in javnih zavodov, ki imajo stalno prebivališče oziroma sedež na območju občine Žirovnica in katerih dejavnost je nepridobitnega značaja,
* druge fizične in pravne osebe, organizirane v obliki društev, klubov, zvez, združenj in javnih zavodov, če se programi oz. projekti pretežno nanašajo ali se odvijajo na območju občine Žirovnica.

Na razpisu ne morejo sodelovati:

* vlagatelji, ki so za prijavljeni program oziroma projekt že prejeli sredstva na drugih razpisih Občine Žirovnica oziroma so njihovi programi v letu 2023 na kakršenkoli način že financirani iz proračuna Občine Žirovnica ,
* gospodarske družbe, samostojni podjetniki posamezniki, povezane osebe, gospodarska interesna združenja, podružnice tujih podjetij in druge osebe po Zakonu o gospodarskih družbah ter vsi ostali subjekti, katerih dejavnost je pridobitnega značaja.

**4. Pogoji katere morajo izpolnjevati vlagatelji:**

* da izvajajo programe oziroma projekte, ki so predmet razpisa;
* da imajo stalno prebivališče oziroma sedež na območju občine Žirovnica oziroma izvajajo programe oziroma projekte, ki se pretežno nanašajo ali se odvijajo na območju občine Žirovnica;
* da programi oziroma projekti omogočajo vključevanje ali uporabo članov oziroma uporabnikov iz občine Žirovnica;
* da prijavljeni programi oziroma projekti niso bili sofinancirani iz proračuna Občine Žirovnica 2023 in tudi ne bodo prijavljeni na katerikoli drugi javni razpis Občine Žirovnica za leto 2023;
* da imajo poravnane vse morebitne zapadle finančne obveznosti do občine,
* da v skladu z drugim odstavkom 35. člena Zakona o integriteti in preprečevanju korupcije (Uradni list RS, št. 69/11-UPB2 in 158/20) neposredno odgovorna oseba za vodenje poslov, zastopanje ali zakonito poslovanje društva ni funkcionar Občine Žirovnica ali družinski član tega funkcionarja. Funkcionar ali njegov družinski član je lahko zgolj član društva ali član organa društva, ki ni neposredno odgovoren za vodenje in zastopanje društva v pravnem prometu.

**5. Vrednotenje posameznih programov oz. projektov:**

|  |  |
| --- | --- |
| **predmet** | **znesek v EUR** |
| organizacije večjih prireditev, proslav, dogodkov in tekmovanj | 100 - 500 |
| udeležba na večjih prireditvah, proslavah, dogodkih in tekmovanjih | 50 - 300 |
| izdaja knjige, brošure, zvočnih zapisov | 150 - 200 |
| nakup oz. posodobitev opreme | 100 - 200 |
| izvedba dobrodelnih akcij | 200 - 400 |
| izvedba izobraževalnih akcij | 150 - 200 |
| ostali projekti ali aktivnosti | 50 - 100 |

6. Vsak vlagatelj lahko na razpis prijavi največ en program oz. projekt.

**7. Vrednost sredstev javnega razpisa** je **2.500 EUR**

**8. Rok za porabo sredstev**: Sofinancirajo se projekti, ki se bodo izvedli v letu 2023, in sicer najkasneje do 1.12.2023.

**9. Razpisni rok:** Razpis se prične naslednji dan po objavi na spletni strani [www.zirovnica.si](http://www.zirovnica.si) in je odprt do porabe sredstev, vendar najkasneje do **31.10.2023**.

**10.** **Prijava na razpis** mora biti izpolnjena izključno na obrazcu, ki je del razpisne dokumentacije in je objavljen na spletni strani [www.zirovnica.si](http://www.zirovnica.si).

Prijave morajo biti oddane osebno ali poslane na naslov Občina Žirovnica, Breznica 3, 4274 Žirovnica, v zaprti ovojnici s pripisom »ne odpiraj – javni razpis pokroviteljstva župana 2023«, ter navedbo prijavitelja.

**Odpiranje in obravnava prijav ter obveščanje o izboru:**

* postopek javnega razpisa bo vodila posebna komisija, ki jo za ta namen imenuje župan (v nadaljevanju: komisija),
* komisija bo obravnavala pravilno označene prijave oz. vloge enkrat mesečno, in sicer med 1. in 8. v mesecu, pri čemer bodo obravnavane tiste, ki bodo na Občino Žirovnica prispele od prvega do zadnjega dne v preteklem mesecu oz. v več preteklih mesecih, če se komisija v posameznem mesecu zaradi objektivnih razlogov ni mogla sestati,
* če se komisija iz objektivnih razlogov ne more sestati več kot mesec dni, o tem obvesti prijavitelje;
* vlagatelje nepopolnih vlog bo komisija v roku 8 dni od odpiranja vlog pisno pozvala, da jih v roku 15 dni po prejemu poziva, dopolnijo. Nepopolne vloge, ki jih vlagatelji v navedenem roku ne bodo dopolnili, se s sklepom zavržejo;
* komisija lahko naknadno zahteva še predložitev drugih dokumentov, kot dokazilo resničnosti navedb v vlogi in priloženih obrazcih,
* komisija bo predlagala višino sredstev za sofinanciranje posameznih programov oz. projektov prijaviteljev. V kolikor komisija meni, da posamezni program oziroma projekt izredno prispeva k izboljšanju procesov in pogojev delovanja oz. življenja ljudi ter povečuje dostopnost storitev, oziroma je pomemben za občino, lahko takemu programu oziroma projektu predlaga višja sredstva sofinanciranja,
* Občina Žirovnica lahko javni razpis po prosti presoji brez kakršnihkoli posledic razveljavi ali razdeli le določen del razpoložljivih sredstev,
* odpiranje vlog ni javno.

Datum: 13.1.2023

Številka: 410-0002/2023-3

**Leopold Pogačar**

**ŽUPAN**

Dopisg1

## Breznica 3, 4274 Žirovnica

tel.: 04 5809 100, fax: 04 5809 109

**PRIJAVA NA RAZPIS – POKROVITELJSTVA ŽUPANA ZA LETO 2023**

**PODATKI O PRIJAVITELJU**

|  |  |  |
| --- | --- | --- |
| Polni naziv prijavitelja: | | |
|  | | |
|  | | |
|  | | |
| Organizacijska oblika(ustrezno obkrožite) | | 1. društvo, klub 2. zveza, združenje 3. zavod 4. fizična oseba 5. drugo: \_\_\_\_\_\_\_\_\_\_\_\_\_\_\_\_\_\_\_\_\_ |
| Osnovni podatki: | | |
| Naslov oz. sedež: |  | |
| Tel./fax: |  | |
| e-mail: |  | |
| Matična številka: |  | |
| **Davčna številka:** |  | |
| **Številka TRR računa:** |  | |
| **Naziv banke:** |  | |
| Podatki o odgovorni osebi: | | |
| Ime in priimek: |  | |
| Funkcija |  | |
| Tel./fax: |  | |
| e-mail: |  | |

**PODATKI O PROGRAMU OZ. PROJEKTU**

Natančna **vsebinska** predstavitev programa oz. projekta (lahko tudi kot priloga):

|  |
| --- |
|  |
|  |
|  |
|  |
|  |
|  |
|  |
|  |
|  |
|  |

**Namen porabe** proračunskih sredstev (navedite tudi celotno vrednost programa oz. projekta in ostale vire sofinanciranja):

|  |
| --- |
|  |
|  |
|  |
|  |
|  |
|  |
|  |
|  |
|  |
|  |

**Ciljna skupina uporabnikov, ki jim je program oz. projekt namenjen:**

|  |
| --- |
|  |
|  |
|  |
|  |
|  |
|  |
|  |

Navedite **število aktivnih članov oziroma nosilcev**, ki sodelujejo pri načrtovanju in izvajanju programa oz. projekta:

\_\_\_\_\_\_\_\_\_\_\_\_\_\_\_\_

Navedite **število uporabnikov**, katerim je program oz. projekt namenjen:

\_\_\_\_\_\_\_\_\_\_\_\_\_\_\_\_

Koliko **časa** že izvajate program oz. projekt, ki ga prijavljate:

\_\_\_\_\_\_\_\_\_\_\_\_\_\_\_\_

**IZJAVE**

1. Izjavljamo, da program oz. projekt, ki ga prijavljamo na Javni razpis za sofinanciranje programov oz. projektov, ki niso bili predmet drugih javnih razpisov iz proračuna Občine Žirovnica za leto 2023 - Pokroviteljstva župana ni bil financiran iz proračuna Občine Žirovnica in tudi ni in ne bo prijavljen na katerikoli drugi razpis Občine Žirovnica za leto 2023.
2. Izjavljamo, da so vsi podatki navedeni v tej prijavi točni ter da se strinjamo s preverjanjem namenske porabe odobrenih proračunskih sredstev.
3. Izjavljamo, da ne obstaja omejitev poslovanja z občino Žirovnica v smislu 35. člena Zakona o integriteti in preprečevanju korupcije (Ur. List RS, št. 69/11-UPB2 in 15/20), kateri določa, da naročnik, ki posluje po predpisih o javnem naročanju, ne sme poslovati s subjekti, v katerih je funkcionar, ki pri tem naročniku opravlja funkcijo ali njegov družinski član, član poslovodstva ali je neposredno ali preko drugih pravnih oseb v več kot 5% udeležen pri ustanoviteljskih pravicah, upravljanju oziroma kapitalu. Prepoved iz 35. člena velja tudi za državne pomoči in druge oblike pridobivanja sredstev od naročnikov, ki poslujejo po predpisih o javnem naročanju ter za koncesije in druge oblike javno-zasebnega partnerstva, razen za državne pomoči v primeru naravnih nesreč.

Datum: \_\_\_\_\_\_\_\_\_\_\_\_ Ime in priimek odgovorne osebe: \_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis odgovorne osebe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Žig

**VZOREC POGODBE**

**OBČINA ŽIROVNICA, Breznica 3, 4274 ŽIROVNICA**, ki jo zastopa **župan Leopold Pogačar**, matična številka: 1332201000, davčna številka: 59713631, transakcijski račun št.: SI56 0139 2010 0007 760, (v nadaljevanju: občina)

in

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, ki ga zastopa **\_\_\_\_\_\_\_\_\_\_\_\_\_\_\_\_\_\_** matična številka: \_\_\_\_\_\_\_\_\_\_\_\_\_\_\_, davčna številka: \_\_\_\_\_\_\_\_\_\_\_\_\_\_\_ transakcijski račun št.: \_\_\_\_\_\_\_\_\_\_\_\_\_, (v nadaljevanju prejemnik)

naslednjo

**POGODBO O SOFINANCIRANJU**

1. člen

Pogodbeni stranki ugotavljata, da:

* je bil dne \_\_\_\_\_\_\_\_ na spletni strani [www.zirovnica.si](http://www.zirovnica.si) objavljen Javni razpis za sofinanciranje programov oz. projektov, ki niso bili predmet drugih javnih razpisov iz proračuna Občine Žirovnica za leto 2023 - Pokroviteljstva župana (v nadaljevanju: javni razpis),
* se je prejemnik prijavil na javni razpis, s pravočasno in popolno vlogo, ki jo je pregledala Komisije za razdelitev sredstev po javnem razpisu za sofinanciranje programov oz. projektov, ki niso predmet drugih javnih razpisov iz proračuna Občine Žirovnica – Pokroviteljstva župana (v nadaljevanju: komisija)
* je občina s sklepom št. \_\_\_\_\_\_\_\_\_ z dne \_\_\_\_\_\_\_ prejemniku odobrila proračunska sredstva za izvedbo namena iz 2. člena te pogodbe

2. člen

Predmet te pogodbe je sofinanciranje iz proračuna Občine Žirovnica za leto 2023 za sledeči namen: \_\_\_\_\_\_\_\_\_\_\_\_\_\_\_\_\_.

Občina se zavezuje, da bo za namen, določen v tem členu pogodbe, zagotovila denarna sredstva v znesku **\_\_\_\_\_\_\_\_\_\_\_\_\_ EUR**. Sredstva se zagotovijo v proračunu Občine Žirovnica za leto 2023, proračunska postavka **0421 Pokroviteljstva**.

3. člen

Sredstva bodo prejemniku nakazana na transakcijski račun št. \_\_\_\_\_\_\_\_\_\_\_\_\_, najkasneje v roku 15 dni po predložitvi zahtevka in dokazil o izvedenem predmetu pogodbe (kopije računov oz. drugih knjigovodskih listin, zaključno poročilo – vsebinsko in finančno).

Zadnji rok za oddajo poročila oziroma dokazila iz prejšnjega odstavka je 15.12.2023. Po tem roku prejemnik ni več upravičen do izplačila sredstev iz 2. člena te pogodbe.

4. člen

Sredstva za posamezne namene iz drugega člena te pogodbe se lahko porabijo le za izvedbo predlaganih namenov in v skladu s prijavo, ki jo je prejemnik posredoval in je bila osnova za določitev višine sofinanciranja predmeta pogodbe.

5. člen

Prejemnik se zavezuje, da bo predmet te pogodbe, izvajal v skladu s strokovno doktrino in v smislu namenske in racionalne porabe proračunskih sredstev.

Prejemnik se zavezuje tudi, da

* bo predmet te pogodbe, izvedel najmanj z vsebino in v obsegu ter v rokih, določenih v prijavi;
* da je prejemnik upravičen do nakazila dodeljenih sredstev pod pogojem, da ima poravnane vse obveznosti do Občine Žirovnica;
* bo odgovarjal za osebe, ki so po njegovem naročilu delale pri prevzetem poslu, kot da bi ga sam opravil;
* omogočil nadzor nad izvajanjem predmeta pogodbe pooblaščeni osebi občine;
* pri objavah rezultatov namena iz te pogodbe oz. pri vseh drugih oblikah javnega nastopanja v zvezi z njim navedel, da je njegovo izvajanje sofinancirala Občina Žirovnica

6. člen

Pogodbeni stranki sta sporazumni, da v kolikor prejemnik sredstev ne ravna v skladu s to pogodbo, predvsem pa koristi sredstva v nasprotju z določili te pogodbe, sofinancer zahteva vračilo danih sredstev skupaj z zamudnimi obrestmi po zakonski stopnji, od dneva prejema sredstev dalje.

7. člen

Prejemnik sredstev izjavlja, da ne obstaja omejitev poslovanja z občino Žirovnica v smislu 35. člena Zakona o integriteti in preprečevanju korupcije (Ur. List RS, št. 69/11-UPB2 in 158/20), kateri določa, da naročnik, ki posluje po predpisih o javnem naročanju, ne sme poslovati s subjekti, v katerih je funkcionar, ki pri tem naročniku opravlja funkcijo ali njegov družinski član, član poslovodstva ali je neposredno ali preko drugih pravnih oseb v več kot 5% udeležen pri ustanoviteljskih pravicah, upravljanju oziroma kapitalu. Prepoved iz 35. člena velja tudi za državne pomoči in druge oblike pridobivanja sredstev od naročnikov, ki poslujejo po predpisih o javnem naročanju ter za koncesije in druge oblike javno-zasebnega partnerstva, razen za državne pomoči v primeru naravnih nesreč.

Prejemnik sredstev se tudi zavezuje, da ne bo dal ali obljubil kakršnegakoli darila ali plačila v denarju, ali kakem drugem dragocenem predmetu, posredno ali neposredno kateremu funkcionarju, uslužbencu ali drugemu zaposlenemu pri občini ali drugem državnem organu (službi, oddelku, agenciji), oziroma katerikoli politični stranki ali kandidatu politične stranke z namenom podkupovanja, da bi tako napeljeval takega funkcionarja, uslužbenca ali drugega zaposlenega, stranko ali kandidata k zlorabi svojega položaja ali k vplivanju na katerikoli zakon ali odločitev občine ali drugega pristojnega organa, tako da bi s tem pridobil, obdržal ali usmeril posle k izvajalcu ali njegovemu izpolnitvenemu pomočniku, zastopniku, distributerju, podjetju-hčerki ali drugemu povezanemu podjetju. V primeru kršitve ali poskusa kršitve te klavzule, je že sklenjena in veljavna pogodba nična, če pa pogodba še ni veljavna, se šteje, da pogodba ni bila sklenjena.

8. člen

Občina lahko kadarkoli preveri namensko porabo dodeljenih sredstev iz te pogodbe. Nadzor praviloma opravi občinska uprava, lahko pa župan za ta namen imenuje tudi strokovno komisijo. O izvedbi kontrole namenske porabe sredstev se sestavi zapisnik, katerega izvajalec nadzora predloži županu.

Občina ima pravico:

* izvajati nadzor nad dogovorjenim obsegom in kvaliteto opravljenih storitev oz. del,
* izvajati nadzor nad namensko porabo javnih sredstev,
* pregledovati dokumentacijo, ki se nanaša na izvajanje pogodbenih obveznosti.

Proračunski nadzor nad pravilno, racionalno in smotrno uporabo sredstev, razporejenih s proračunom, opravlja občinska uprava.

9. člen

Za izvedbo pogodbe sta zadolžena: s strani občine Damijana Janc, s strani prejemnika \_\_\_\_\_\_\_\_\_\_\_\_\_\_\_\_\_\_\_.

10. člen

Pogodbeni stranki sta soglasni, da se bosta obveščali o vseh dejstvih, ki so pomembna za izvajanje te pogodbe.

Vse morebitne spore iz te pogodbe bosta pogodbeni stranki reševali sporazumno, če pa to ne bo možno, bo spor reševalo pristojno sodišče.

11. člen

Ta pogodba je sestavljena v 4 enakih izvodih, od katerih prejme vsaka pogodbena stranka 2 izvoda. Pogodba stopi v veljavo, ko jo podpišeta obe pogodbeni stranki.

Številka: 410-0002/2023

Datum:

|  |  |
| --- | --- |
| **OBČINA ŽIROVNICA**  **Leopold Pogačar**  **župan** | **Prejemnik** |